কিছু দিন পর হঠাৎ রাহুলের গ্রামের বাড়ি থেকে তার চাচা আর করিম ফোন করে বলল, রাহুল তোমার বাবা আর বেঁচে নেই। তোমার বাবা মারা গেছেন। রাহুল অনেক কাঁদল। রাহুল বিলেত থেকে তার গ্রামে গিয়ে পৌঁছল। বাড়িতে গিয়ে রাহুল তার বাবার কবরের কাছে গেল। হঠাৎ তার মনে হলো তার বাবার রেখে যাওয়া বাক্সের ভেতরে এ কুরআনখানার কথা। রাহুলের মনে তখন আগ্রহ সৃষ্টি হলো তার বাবার কবরের কাছে কুরআনখানা পড়তে। রাহুল তখনই টেবিলের কাছে গিয়ে দেখল ঐ বাক্সটি। রাহুল বাক্সটি খুলে কুরআনখানা হাতে নিলো। রাহুল তখন বাক্সের ভেতরে কুরআনখানার নিচে দেখল একটি চিঠির খাম। রাহুল খামটি হাতে নিলো এবং খামটি খুলল। খামের ভেতরে রাহুল দেখতে পেল একটি চাবি আর একখানা চিঠি। সে চিঠিতে লেখা ছিল তোমার বাইকটি বারান্দায় এবং এই চাবিটি তোমার বাইকের চাবি। রাহুল তখন বারান্দায় গিয়ে দেখল বাজারের সে বাইক তার বাবা তার জন্য কিনে রেখে দিয়েছেন। বাইকটি দেখে রাহুল কাঁদতে লাগল। তার বাবার কাছে যে সে ক্ষমা চাইবে তা আর তার কপালে জুটল না।